hotchpotch/miracl-hf-unified huggingface dataset:
एवेंक लोग
एवेंक लोग () पूर्वोत्तरी एशिया के साइबेरिया, मंचूरिया और मंगोलिया क्षेत्रों में बसने वाली एक तुन्गुसी जाति का नाम है। रूस के साइबेरिया इलाक़े में सन् २००२ में ३५,५२७ एवेंकी थे और यह औपचारिक रूप से 'उत्तरी रूस की मूल जनजाति' की सूची में शामिल थे। चीन में एवेंकियों को चीन की ५६ जातियों की सूची में भी शामिल किया गया था और उस देश में सन् २००२ की जनगणना में इनकी जनसंख्या ३०,५०५ थी। मंगोलिया में इन्हें ख़ामनिगन कहा जाता है और वहाँ की सन् २०१० की जनगणना में इनकी संख्या सिर्फ़ ५३५ थी और वे भी अपनी मूल एवेंकी भाषा छोड़कर मंगोल भाषा अपने चुके थे।
एवेंकी लोगों का मूल निवास स्थान साइबेरिया में बईकाल झील और अमूर नदी के बीच का इलाक़ा है। एवेंकी भाषा तुन्गुसी भाषा-परिवार की उत्तरी उपशाखा की एक बोली है और साइबेरिया में बोली जाने वाली एवेन भाषा और नेगिदाल भाषा से काफ़ी मिलती-जुलती है। १६०० ईसवी तक साइबेरिया के एवेंकियों ने रेनडियर (उत्तरी बर्फ़ीले इलाक़ों में मिलने वाली हिरणों की एक नस्ल) का पालन शुरू कर दिया था। मंगोलिया के एवेंकियों ने मंगोल लोगों से घोड़ों का पालन और प्रयोग सीख लिया था। १७वीं सदी में पश्चिम से रूसी साम्राज्य पूर्वी दिशा में पूरे साइबेरिया में तेज़ी से फैलने लगा और जल्दी ही एवेंकियों के क्षेत्र में दाख़िल हो गया। रूसियों ने अपने पारंपरिक कोसाक जाति के फ़ौजी यहाँ भेजें और एवेंकियों को रूसी सरकार को लगान देने पर मजबूर किया। कुछ एवेंकियों ने रूस के ख़िलाफ़ विद्रोह किया और रूसी सैनिकों ने कुछ एवेंकी परिवारों का अपहरण भी किया। धीरे-धीरे एवेंकी रूसी व्यवस्था का हिस्सा बन गए। कुछ एवेंकी भागकर साख़ालिन द्वीप, मंगोलिया और मंचूरिया में बस गए जहाँ उनके वंशज अभी भी रहते हैं।
पारम्परिक रूप से एवेंक लोग प्रकृति पूजा में विश्वास रखते थे, जिसे सर्वात्मवाद या 'ऐनीमिज़म' () कहा जाता है। इसके तहत समाज में ओझा का एक अहम किरदार होता था - वह पंडित-पुजारी भी था और जड़ी-बूटियों का ज्ञान रखने वाला वैद्य भी। यह ओझा पुरुष या स्त्री दोनों में से कोई भी हो सकता था। उसके पास रेनडियर की खाल से बनी एक डफ़ली होती थी जिसका प्रयोग वह 'कमलन' नाम के पूजा समारोह में करता था। इसमें वह डफ़ली बजाकर मददगार आत्माओं-देवताओं को संबोधित करता था और उनसे जानवरों को ढूँढने की या किसी बीमार या ज़ख़्मी व्यक्ति को भला करने की सहायता मांगता था। मंगोल प्रभाव से बहुतों ने तिब्बती लहजे का बौद्ध धर्म अपना लिया। बाद में रूसी प्रभाव से कुछ ने इसाई धर्म भी अपना लिया है।
डिजिटल मीडीया रीसीवर
डिजिटल मीडीया रीसीवर एक उपकरण है जो घर में मनोरंजन के साधन के रूप में काम आता है। इसका उपयोग घर में मौजुद कंप्युटर में से गाने, संगित, वीडियो व चित्रों को टेलिविज़न पर देखने के लिए होता है।
ट्राइस्टार पिक्चर्स
ट्राइस्टार पिक्चर्स () एक अमरिकी फ़िल्म निर्माण व वितरक कंपनी है।
एचबीओ
एचबीओ या होम बॉक्स आफ़िस () एक अमेरिकी केबल चैनल है।
सोनी पिक्चर्स इंटरटेंन्मेंट
सोनी पिक्चर्स एंटरटेनमेंट () जापान की सोनी कंपनी का हिस्सा है जो फ़िल्म व टेलिविज़न धारावाहिक निर्माण करती है।
रेंडियर
रेंडियर या कैरिबू पृथ्वी से सुदूर-उत्तर के बर्फ़ीले आर्कटिक और उपार्कटिक इलाक़ों में मिलने वाली एक हिरण की नस्ल है। वैसे तो इनकी आबादी इतनी है कि इस जानवर के विलुप्त होने का कोई ख़तरा नहीं लेकिन इसकी कुछ क़िस्में संकट में हैं और एक या दो तो हमेशा के लिए ख़त्म हो चुकी हैं। रेंडियर के रंग और अकार स्थान के अनुसार अलग-अलग होते हैं। नर और मादा दोनों के सींग होते हैं, हालांकि नर के बड़े होते हैं। कुछ क़िस्में ऐसी भी हैं जिनमें मादाओं के सींग नहीं होते।
इन उत्तरी क्षेत्रों में रहनी वाली बहुत-सी जातियों के लिए रेंडियर एक बहुत ही महत्वपूर्ण पशु है। वे इनका शिकार भी करते हैं और कुछ जातियों ने (जैसे कि रूस के एवेंकों ने) तो इन के पालन को भी अपनी समाज व्यवस्था का हिस्सा बनाया हुआ है। वे इनका दूध पीते हैं, इनका मांस खाते हैं, इनकी खाल के कपड़े-जूते पहनते हैं और इन्हें अपनी स्लेजों (बर्फ़ पर फिसलकर चलने वाले वाहन) को खींचने के लिए प्रयोग करते हैं। बहुत से ऐसे समुदायों में तो रेनडियरों का धार्मिक महत्व भी होता है। रेंडियर लाइकेन भी खाते हैं और पेड़ों के पत्ते भी।
अंग्रेज़ी में 'रेंडियर' को 'reindeer' और 'कैरिबू' को 'caribou' लिखा जाता है। अमेरिका और कनाडा में 'कैरिबू' नाम प्रचलित है, जबकि बाकी स्थानों पर 'रेंडियर'। रूसी भाषा में 'रेंडियर' को 'सॅवॅरन्यी ओलेनी' (Северный олень) यानि 'उत्तरी हिरण' कहते हैं (इसमें 'ऍ' की मात्रा के उच्चारण पर ध्यान दें क्योंकि यह 'ए' और 'ऐ' से ज़रा भिन्न है)।
ड्रीमवर्क्स
ड्रीमवर्क्स () एक अमेरीकी फ़िल्म निर्माण व ऐनिमेशन कंपनी है।
जुरचेन लोग
जुरचेन लोग () उत्तर-पूर्वी चीन के मंचूरिया क्षेत्र में बसने वाली एक तुन्गुसी जाति थी। वैसे यह विलुप्त तो नहीं हुई लेकिन १७वीं सदी में उन्होने अपने आप को मान्छु लोग बुलाना शुरू कर दिया और वही उनकी पहचान बन गई। जुरचेनों ने जिन राजवंश की स्थापना की थी जिसने चीन के कुछ हिस्से पर सन् १११५ से १२३४ के काल में शासन किया लेकिन जिसे सन् १२३४ में मंगोल आक्रमणों ने नष्ट कर दिया।
प्राचीनकाल के मंचूरिया में एक मोहे नामक तुन्गुसी जाति रहती थी जिनका कोरिया के बाल्हे राज्य के साथ पहले लड़ाई-झगड़ा था लेकिन जो फिर उसके अधीन हो गए। जुरचेन इन्ही मोहे लोगों के वंशज माने जाते हैं। ११वीं सदी तक जुरचेन ख़ितानी लोगों के लियाओ राजवंश के अधीन हो गए। सन् १११५ में जुरचेनों में एक सक्रीय नेता उभरा जिसका नाम 'वनयन अगुदा' था। उसने जुरचेनों को एक किया और सत्ता पर क़ब्ज़ा कर के जिन राजवंश (१११५–१२३४) शुरू किया। चीनी भाषा में इसका अर्थ 'सुनहरा राजवंश' निकलता है। वनयन अगुदा अपना राज्याभिषेक करवा कर अपना नया नाम 'सम्राट ताईज़ु' रखा। जुरचेन अब ख़ितानियों से आज़ाद हो गए। उन्होंने हान चीनियों के सोंग साम्राज्य को दक्षिण दिशा में खदेड़ दिया और उत्तरी चीन के बड़े भूभाग पर नियंत्रण कर लिया। सोंग राजवंश दक्षिणी इलाक़ों में दक्षिणी सोंग राजवंश के नाम से टिक गया और उनमें और जुरचेनों में झड़पें चलती रहीं। सन् ११८९ के बाद जिन राजवंश दो-तरफ़ा युद्धों में फँस गया - दक्षिण में सोंग के साथ और उत्तर में मंगोलों के साथ। वे थकने लगे और सन् १२३४ में मंगोल हमलावरों ने इनके राज को पूरी तरह ख़त्म कर डाला।
सन् १५८६ से लेकर एक तीस साल के अरसे तक एक नुरहाची नामक एक जुरचेन सरदार ने जुरचेन क़बीलों को फिर से एकता के सूत्र में बांधना शुरू किया। उसके बेटे (हुंग ताईजी) ने आगे चलकर इस समुदाय का नाम 'मान्छु' रखा। यही नीव थी जिसपर बाद में चलकर मान्छुओं ने चीन में अपना चिंग राजवंश स्थापित किया।
अइसिन गियोरो
अइसिन गियोरो () उन मान्छु सम्राटों का ख़ानदानी नाम था जिन्होंने चिंग राजवंश के काल में चीन पर राज किया था। अइसिन गियोरो के घराने का राज चीन पर सन् १९११ की शिनहई क्रान्ति तक रहा जिसके बाद चीन एक गणतांत्रिक प्रणाली की तरफ चला गया।
मान्छु भाषा में 'अइसिन' शब्द का अर्थ सोना (धातु) होता है। 'गियोरो' मंचूरिया में एक जगह का नाम है। मान्छु रिवाज़ में परिवारों को पहले उनके 'हाला' (यानि क़बीले) के नाम से और फिर उनके 'मुकुन' (यानि नज़दीकी परिवार) के नाम से जाना जाता है। 'अइसिन गियोरो' में 'अइसिन' इस परिवार का 'मुकुन' था और 'गियोरो' उसका 'हाला' था। गियोरो क़बीले में और भी परिवार थे, मसलन 'इरगेन गियोरो' परिवार, 'सुसु गियोरो' परिवार और 'सिरिन गियोरो' परिवार।
नुरहाची
नुरहाची (; जन्म: सन् १५५९; देहांत: ३० सितम्बर १६२६) एक प्रसिद्ध जुरचेन ख़ान (सरदार) था जिसने १६वीं शताब्दी के अंत में मंचूरिया के जुरचेन क़बीलो को एकत्रित किया और शक्तिशाली बनाया। अपने जीवनकाल में उसने आधुनिक चीन के उत्तर-पूर्वी लियाओनिंग प्रान्त के क्षेत्र पर क़ब्ज़ा कर लिया जहाँ से उसके वंशजों ने आगे चलकर पूरे चीन पर फैलकर चिंग राजवंश के नाम से अपना राज चलाया। नुरहाची अइसिन गियोरो परिवार का सदस्य था और उसने सन् १६१६ से १६२६ में अपनी मृत्यु तक शासन किया। मान्छु भाषा के लिए मान्छु लिपि को बनवाने का श्रेय भी नुरहाची को ही दिया जाता है।
चिंग राजवंश
चिंग राजवंश () चीन का आख़री राजवंश था, जिसनें चीन पर सन् १६४४ से १९१२ तक राज किया। चिंग वंश के राजा वास्तव में चीनी नस्ल के नहीं थे, बल्कि उनसे बिलकुल भिन्न मान्छु जाति के थे जिन्होंने इस से पहले आये मिंग राजवंश को सत्ता से निकालकर चीन के सिंहासन पर क़ब्ज़ा कर लिया। चिंग चीन का आख़री राजवंश था और इसके बाद चीन गणतांत्रिक प्रणाली की ओर चला गया।
चिंग राजवंश की स्थापना जुरचेन लोगों के अइसिन गियोरो परिवार ने की थी जो मंचूरिया से थे। उनके सरदार नुरहाची ने जुरचेन क़बीलों को १६वीं शताब्दी में संगठित किया। सन् १६३५ में उसके पुत्र होन्ग ताईजी ने ऐलान किया की अब जुरचेन एक संगठित मान्छु राष्ट्र थे। इन मान्छुओं ने मिंग राजवंश को दक्षिण मंचूरिया के लियाओनिंग क्षेत्र से बाहर धकेलना शुरू कर दिया। १६४४ में मिंग राजधानी बीजिंग पर विद्रोही किसानों ने धावा बोला और उसपर क़ब्ज़ा कर के तोड़-फोड़ करी। इन विद्रोहियों का नेतृत्व ली ज़िचेंग नाम का पूर्व मिंग सेवक कर रहा था, जिसने अपने नए राजवंश की घोषणा कर दी जिसे उसने 'शुन राजवंश' का नाम दिया। जब बीजिंग पर विद्रोही हावी हुए तो अंतिम मिंग सम्राट ने, जिसे 'चोंगझेन सम्राट' (यानि 'शुभ और आदरणीय सम्राट') की उपाधि मिली हुई थी, आत्महत्या कर ली। फिर ली ज़िचेंग ने मिंगों के सेनापति, वू सांगुइ, के ख़िलाफ़ कार्यवाही की। उस सेनापति ने अपने बचाव के लिए मान्छुओं से संधि कर ली और उन्हें बीजिंग में घुसने का मौक़ा मिल गया। राजकुमार दोरगोन के नेतृत्व में उन्होंने बीजिंग में दाख़िल होकर ली ज़िचेंग के नए शुन राजवंश का ख़ात्मा कर डाला। अब चीन पर मान्छुओं का राज शुरू हो गया और १६८३ तक वे पूरे चीन पर नियंत्रण पा चुके थे।
वैसे तो चिंग सम्राट चीनियों से अलग मान्छु जाति के थे, लेकिन समय के साथ-साथ वे ज़रा-बहुत चीनी संस्कृति अपनाने लगे। चीन में सरकारी सेवा में नियुक्ति के लिए इम्तिहान हुआ करते थे और चिंग राजवंश ने इन्हें जारी रखा। मान्छुओं के साथ-साथ चीनियों को भी सरकारी सेवा में स्वीकार किया गया। १८वीं सदी तक वे चीन की सीमाओं को इतना फैला चुके थे की चीन का अकार न उस से पहले कभी इतना बड़ा था और न ही उसके बाद कभी हुआ।
समय के साथ-साथ चिंग व्यवस्था में भ्रष्टाचार बढ़ गया और यूरोप के कई देश एवं जापान चीन में हस्तक्षेप करने लगे। उन्होंने ज़बरदस्ती बहुत से चीनी बंदरगाहों पर अपना नियंत्रण कर लिया। जापान १८६७-८ के मेइजी पुनर्स्थापन के बाद बहुत तेज़ी से आधुनिकरण में लगा हुआ था और १८९४-१८९५ के प्रथम चीन-जापान युद्ध में जापान ने चीन को पराजित कर दिया। १९११-१९१२ में क्रान्ति हुई और चिंग राजवंश सत्ता से हट गया। औपचारिक रूप से चीन एक गणतंत्र बन गया हालांकि फ़ौज के सेनापतियों में आपसी झड़पें चलती रहीं। अंतिम चिंग सम्राट पूयी को कुछ ही दिनों के लिए बीजिंग में सम्राट के रूप में जुलाई १९१७ में बहाल किया गया लेकिन फिर निकाल दिया गया। १९३२ से १९४५ में जापानियों का मंचूरिया पर क़ब्ज़ा रहा और उन्होंने उसे एक मंचूकूओ नामक स्वतन्त्र राष्ट्र के रूप में व्यवस्थित किया (जिसपर उनका नियंत्रण था)। उन्होंने इसका सम्राट भी पूयी को बनाया। लेकिन द्वितीय विश्वयुद्ध में १९४५ में जापान की हार के बाद चिंग राजवंश हमेशा के लिया सत्ता से हट गया।
बाइनरी ट्री
कम्प्यूटर या संगडक विज्ञान में, बाइनरी ट्री एक ट्री डाटा स्ट्रक़चर है। इस ट्री की मुख्य विशेषता यह है की, इसमें प्रत्येक नोड के अधिकतम दो और निम्नतम शून्य चिल्ड्रेन होते हैं।
बाइनरी ट्री एक जड़ आधारित (rooted tree) ट्री है। इसमें प्रत्येक नोड की अधिकतम बाहय शाखा दो होती है। इन चिल्ड्रेन को लेफ्ट और राइट चाइल्ड के नाम से जानते हैं। जिन नोड के चाइल्ड नोड होते है, उन्हें पेरेंट नोड कहते हैं।
बाइनरी ट्री को निर्देशित (directed) एवं अनिर्दिष्ट (undirected) दोनों तरीकों से प्रदर्शित कर सकते हैं। यदि छैतिज (horizon) तरीके से ट्री को प्रदर्शित कर रहें है तो इसे निर्देशित (directed) ट्री से प्रदर्शित करते हैं। और यदि बाइनरी ट्री को उर्ध्वाधर (vertical) प्रदर्शित का रहें है, तो इसे अनिर्दिष्ट (undirected) ट्री से प्रदर्शित करेंगे।
सेपेकैट जैगुआर
द सेपेकैट जैगुआर () एक एंग्लो-फ्रेंच ज़मिनी हमलावर लढाकू विमान है
सुखोई एसयू-३०
सुखोई एसयू-३० () एक रुसी लढाकू विमान है। यह सुखोई एविएशन कॉरपोरशन द्वारा निर्मित है। यह वायु से वायु एवं वायु से धरती पर आक्रमण करने में सक्षम है। भारत, चीन, रूस वेनेजुएला और मलेशिया इसके प्रमुख उपयोगकर्ता हैं।
मिकोयान मिग-27
मिकोयान मिग-27 (, ) एक रुसी लड़ाकू विमान है। मूल रूप से इसे सोवियत संघ में मिकोयान-गुरेविच ब्यूरो द्वारा डिज़ाइन और निर्मित किया गया था। बाद में लाइसेंस पर भारत में हिंदुस्तान एयरोनॉटिक्स द्वारा बहादुर विमान के रूप में भी इसे निर्मित किया गया था। यह मिकोयान-गुरेविच मिग-23 लड़ाकू विमानों पर आधारित है लेकिन मिग-23 के विपरीत यह एयर-टू-ग्राउंड हमले करने के लिए अनुकूलित है। मिग-27 का रूस के बाहर व्यापक उपयोग नहीं देखा गया है। चूंकि ज्यादातर देशों ने मिकोयान-गुरेविच मिग-23बीएन और सुखोई एसयू-22 का विकल्प चुना है। यह ग्राउंड अटैक की भूमिका में भारतीय, कज़ाख और श्रीलंका के एयर फोर्स मे अभी भी सेवा में मे बना हुआ है। सभी रूसी और यूक्रेनी मिग-27 सेवानिवृत्त हो चुके हैं।
मिकोयान मिग-29
मिकोयान मिग-29 (, ) एक रुसी लडाकू विमान है।
लड़ाकू विमान
लड़ाकू विमान एक ऐसा सेन्य विमान होता है जो किसी अन्य सेना के विमानों के साथ हवा से हवा में लड़ाई करने के लिए उपयोग में लाया जाता है। ऐसे विमान का प्रयोग अमूमन किसी देश की वायुसेना या नौसेना के वायु बेड़े द्वारा होता है। वैसे लड़ाकू विमान ऐसे कई सारे विमानों के परिवार को भी कह सकते है जो की जंग या ऐसी ही परिस्थितियों में दुश्मन पे हमला करने के लिए काम में लाए जाये, चाहे हवा से हवा में, हवा से जमीन पर या किसी अन्य टोही रूप में.
तेज गति, गतिशीलता, तुरंत उड़ान भरने की क्षमता, अन्य सेन्य विमानों की तुलना में छोटा आकार आदि लड़ाकू विमान के कुछ खास गुण होते है इस प्रकार के विमान आम तोर पे प्रक्षेपास्त्र या गोली दाग कर दुश्मन पे हमला करते है या जमीन पर मोजूद निशानों पर बम गिरा कर उन्हें नष्ट करते है।
लड़ाकू विमानों का समय के साथ बेहद विकास हुआ है व इसलिए समय के अनुरूप इन्हें पीड़ीयो में बाटा जाता है जो की उस काल में हुए इनके खास विकास, तकनीक व रूप को दर्शाती है।
मिकोयान-गुरेविच मिग-21
मिकोयान-गुरेविच मिग-21 (,) एक सुपरसोनिक लड़ाकू जेट विमान है जिसका निर्माण सोवियत संघ के मिकोयान-गुरेविच डिज़ाइन ब्यूरो ने किया है। इसे "बलालैका" के नाम से बुलाया जाता था क्योंकि यह रुसी संगीत वाद्य "ऑलोवेक" (हिन्दी: पेन्सिल) की तरह दीखता था।
एनडीटीवी मिकोयान-गुरेविच मिग-21 का वृत्तचित्र
डसॉल्ट मिराज 2000
डसॉल्ट मीराज 2000 () एक फ्रांसिसी लडाकू विमान है। जिसका निर्माण डसॉल्ट से तकनिकी जानकारी लेकर भारत द्वारा किया गया है। शुरूआती समय मे कुछ विमान डसॉल्ट से पुरी तरह निर्मित लिए गए थे पर बाद मे भारत स्वयं इसका निर्माण करने लगा।
जनरल डायनामिक्स एफ-16 फ़ाइटिंग फ़ॉल्कन
जनरल डायनामिक एफ-१६ फाइटिंग फॉल्कन () एक अमेरिकी मल्टी रोल लडाकू विमान है। जिसे मूलतः अमेरिका की ही जनरल डायनामिक्स ने अमेरिकी वायु सेना के लिए बनाया था। शुरुवात में इसे दिन में इस्तेमाल हेतु प्रधान लड़ाकू विमान के उपयोग के लिए बनाया गया था पर बाद में निरंतर बदलाव और प्रौद्योगिकीय विकास की वजह से यह सभी मौसमों में उड़ने में संभव एक सफल मल्टी रोल लड़ाकू विमान के तौर पर उभरा। सन १९७६ से अब तक ४,५०० से भी अधिक एफ-१६ विभिन्न देशों के लिए बनाए जा चुके हैं व इनमें से अधिकतम आज भी कार्य सेवा में हैं। हालाकि अमेरिकी वायु सेना इसे अब नहीं खरीदती व अन्य विमान के जरिये पुराने एफ-१६ को बदलने के प्रयास में है, इसके विशेष तौर पे विदेशी सेनाओं के लिए बने उन्नत वर्जन अभी भी बेचे जाते हैं।
गोर वरबन्स्की
ग्रेगोर वरबन्स्की () एक अमेरिकी फ़िल्म निर्माता, निर्देशक व संगितकार। यह "द रिंग", "समुंदर के लुटेरे" व "रैंगो" जैसी फिल्मों के लिए जाने जाते है।
लॉकहीड मार्टिन एफ-22 रैप्टर
लॉकहीड मार्टिन एफ-22 रैप्टर () एक एकल पाइलट लडाकू विमान है जो अमेरिकी वायुसेना का अंग है।
लॉकहीड वायएफ-22
लॉकहीड वायएफ-22 () एक एकल-पाइलट लडाकू विमान था जिसे बाद में लॉकहीड मार्टिन एफ-22 रैप्टर में बदल दिया गया।
लॉकहीड मार्टिन एक्स-44 मैंटा
लॉकहीड मार्टिन एक्स-44 मैंटा () एक अमेरिकी प्रयोगात्मक लडाकू विमान था।
स्टेलान स्कार्सगार्ड
स्टेलान जॉन स्कार्सगार्ड () एक स्विडिश अभिनेता है।
जनरल डायनामिक्स एफ-16 विस्टा
जनरल डायनामिक्स एफ-16 विस्टा () एक प्रयोगात्मक लडाकू विमान है जो जनरल डायनामिक्स एफ-16 फाइटिंग फॉल्कन का विकसित संस्करण है।
जनरल डायनामिक्स एफ-16एक्सएल
जनरल डायनामिक्स एफ-16एक्सएल () एक प्रयोगात्मक लडाकू विमान है जो जनरल डायनामिक्स एफ-16 फाइटिंग फॉल्कन का नया संस्करण है।
मित्सुबिशी एफ-2
मित्सुबिशी F-2 () एक मल्टिरोल लडाकू विमान जिसे जापान व अमेरिका ने मिलकर विकसित किया है।
लॉकहीड एफ-117 नाइटहॉक
लॉकहीड एफ-117 नाइटहॉक () एक एकल-पाइलट स्टेल्थ विमान है जो अमेरिकी वायुसेना का अंग है।
लॉकहीड मार्टिन एफ-35 लाइटनिंग II
लॉकहीड मार्टिन एफ-35 लाइटनिंग 2 () एक अकेली सीट व इंजन का पाँचवी पीड़ी का विभिन्न उपयोग अमेरिकी लड़ाकू विमान है जो की फिलहाल विकास में है। यह विशेष तोर पे टोह लेने, जमीन व हवा पे मार करने व रडार को बिना दिखे दुश्मन के इलाके में जाने में सक्षम विमान के रूप में विकसित किया जा रहा है। इसके मूल रूप से 3 प्रकार होंगे. वायु सेना के लिए एफ-35ए जो की सामान्य रूप से उड़नपट्टी के सहयोग से उड़ान भर सकता है, एफ-35बी जो की कम दुरी की उड़ानपट्टी से या सीधे खड्डा उप्पर उठ के उड़ान भर सकता है और एफ-३५सी जो की कम दुरी की उड़नपट्टी जैसे की विमानवाहक पोत्तो पर होती है से उड़ान भर सकता है
यह मूल रूप से अमेरिकी वायु सेना की लिए बनाया गया है पर ज्वाइंट स्ट्राइक फाइटर कार्यकम के तहत यह शुरुआत से ही अन्य देशो के सहयोग से बनाया जा रहा है जो की इसके विकास काल के पूरा होते ही इसे अपनी वायु सेनाओ के लिए खरीदेंगे. इनमे यूनाइटेड किंगडम, ऑस्ट्रेलिया, इटली, कनाडा, निदरलैंड्स, नॉर्वे, डेनमार्क, तुर्की, इसराइल व जापान शामिल है।
मिकोयान मिग-29के
मिकोयान मिग-29के (, ) एक रुसी लडाकू विमान है।
ए ब्युटिफुल माइंड
ए ब्युटिफुल माईन्ड () 2001 में बनी अमेरिकी ड्रामा फ़िल्म है जो जॉन नैश के जीवन् पर आधारीत है।
जॉन फोर्ब्स नैश जूनियर
जॉन फॉर्ब्स नैश जूनियर (अंग्रेज़ी: John Forbes Nash Jr., जून 13, 1928 – मई 23, 2015) एक अमेरिकी गणितज्ञ थे जिन्होंने खेल सिद्धान्त, अवकल ज्यामिति और आंशिक अवकल समीकरणों पर कार्य किया।
उनके सिद्धान्तों का उपयोग अर्थशास्त्र, कंप्यूटर, विकासीय जीवविज्ञान, कृत्रिम बुद्धि, लेखाकरण, राजनीति और सैन्य सिद्धांत में काम में आने लगी। उन्होंने अपनी सेवायें प्रींसटन यूनिवर्सिटी में भी दी। इसी दौरान उन्हें वर्ष 1994 में खेल सिद्धान्तवादी रैनहार्ड सेल्टीन और जॉन हर्सानयी के साथ अर्थशास्त्र में नोबेल पुरस्कार दिया गया। वर्ष 2015 में उन्हें आंशिक अवकल समीकरण के क्षेत्र में उनके कार्यों के लिए एबेल पुरस्कार (लुई निरेनबर्ग के साथ) से सम्मानित किया गया।
१९५९ से कैई दशकों के लिए नैश एक प्रकार का पागलपन से बीमार थे।
मई 23, 2015 को एक कार हादसे में उनका उनकी पत्नी के साथ निधन हो गया।
फीनिक्स सोलर AG
फीनिक्स सोलर AG एक जर्मन फोटोवोल्टिक कंपनी है। वे उन कंपनियो में से हैं जो सिस्टम एकीकरण प्रणाली व्यापार में शामिल है। विशेष रूप से कहे तो ये कंपनी विशाल फोटोवोल्टिक ऊर्जा संयंत्रों के डिजाइन बनाता है, उनका निर्माण करता हैं और संचालन करने में मदद करता हैं। वे केवल इतना ही नहीं पर फोटोवोल्टिक सिस्टम्स और सौर मॉड्यूल के विशेषज्ञ भी हैं और साथ साथ इनसे संबंधित उपकरणों के थोक व्यापारी है।
फीनिक्स सोलर AG एक "Bund der Energieverbraucher" नामक पहेल के अंतर्गत इसका जन्म हुआ। जिसका हिंदी अनुवादन कुछ इस प्रकार होता हैं- ऊर्जा उपभोक्ताओं के सहकारी संघ। ये संघ 1994 में शुरू हुआ था। कंपनी को आधिकारिक तौर पे 18 नवम्बर 1999 को स्थापित किया गया था और 7 जनवरी 2000 को यह कंपनी का नाम वाणिज्यिक रजिस्टर में दर्ज किया गया था। 25 मई 2007 की वार्षिक आम सभा में शेयरधारको ने इसका नाम "Phönix SonnenStrom AG" से "Phoenix Solar AG" बदलने की मंजूरी दे दी। फोनिक्स सोलर AG का मुख्यालय सुलज़ेमूस, म्युनीच पश्चिमोत्तर भाग, जर्मनी में स्थित हैं। कंपनी के अन्य कार्यालय जर्मनी सहित इटली, स्पेन, ग्रीस, सिंगापूर और ऑस्ट्रेलिया जैसे राष्ट्र में भी स्थापित हैं।
18 नवम्बर 2004 से लेके आज तक "Phoenix SonnenAktie" (कंपनी के शेयर) म्युनीच, फ्रैंकफर्ट, बर्लिन/ब्रेमेन और स्टटगार्ट के ओ.टी.सी. स्टॉक एक्सचेंजों पर बिकते हैं। M पर शेयर ट्रेडिंग की शुरुआत के साथ (म्यूनिख स्टॉक एक्सचेंज का खंड जो छोटे और मध्य वर्गीय कंपनियों के लिए समर्पित हैं), 27 जुलाई २००५ की दिनांक से "Phoenix Solar AG" ने अपने अतिरिक्त पूंजी का उपयोग करने की इजाज़त प्राप्त की ओर एक व्यापक निवेश दर्शकों तक पहुँच पाए. जून 27, 2006 पर फीनिक्स के शेयरों आधिकारिक तौर पर सूचीबद्ध थे और वे फ्रैंकफर्ट स्टॉक एक्सचेंज (Prime Standard) पर भी व्यापार करने लगे. मार्च २००८ के बाद से Phoenix Solar शेयर TecDAX शेयर बाजार सूचकांक के संघटक हैं।
पूर्वी चीन सागर
पूर्वी चीन सागर पूर्वी एशिया के पूर्व में स्थित एक समुद्र है। यह प्रशांत महासागर का हिस्सा है और इसका क्षेत्रफल क़रीब १२,४९,००० वर्ग किमी (यानि ७,५०,००० वर्ग मील) है। इसके पश्चिम में चीन है, पूर्व में जापान के क्यूशू और नानसेई द्वीप हैं और दक्षिण में ताईवान है। पूर्वी चीन सागर की सबसे अधिक गहराई लगभग ३,००० मीटर है। चीन की सबसे लम्बी नदी यांगत्सी क्यांग बहकर इसी सागर में मिल जाती है।
इस सागर में कुछ जानेमाने द्वीप और रीफ़ स्थित हैं -
जैगुआर
जैगुआर () फ़ेलिडाए कुल का एक शिकारी मांसाहारी जानवर है जो उत्तरी अमेरिका और दक्षिणी अमेरिका में पाई जाने वाली इकलौती पैन्थेरा () जाति है। सिंह और बाघ के बाद जैगुआर बिल्ली (फ़ेलिडाए) कुल का तीसरा सबसे बड़ा और पृथ्वी के पश्चिमी गोलार्ध (हेमिस्फ़्येर​) का पहला सबसे बड़ा सदस्य जानवर है। इसका निवास क्षेत्र उत्तर में संयुक्त राज्य अमेरिका के कुछ दक्षिणी हिस्सों से लेकर दक्षिण में आर्जेन्टीना के उत्तरी हिस्सों तक है।
हालांकि देखने में जैगुआर कुछ-कुछ तेन्दुए जैसा लगता है, लेकिन इसका शरीर तेन्दुए से बड़ा और अधिक शक्तिशाली होता है। इसका रहन-सहन और आदतें तेन्दुए से ज़्यादा बाघ से मिलती हैं। यह वनों में रहना पसंद करता है लेकिन मैदानों और झाड़ वाले इलाकों में भी घूमता है। इसे पानी के पास रहना पसंद है और बाघ की तरह इसे भी आसानी से तैरना आता है। इसे अकेला रहना और पीछा करके अपना शिकार मारना पसंद है। इसका जबड़ा और दांत बहुत मज़बूत होते हैं और सहज ही कवच वाले जानवरों को भी ग्रास बनाने में सक्षम हैं। आमतौर पर यह अपने शिकार को कानों के बीच काट कर सीधा कोपल की हड्डी तोड़कर मस्तिष्क पर जानलेवा घाव कर देता है। जैगुआर रात के समय सक्रिय रहते है हालांकि शिकार के दौरान ये दिन में भी सक्रिय रहते है ।  जगुआर किसी भी बीहड़ी,पर्वतीय इलाको में आसानी से रह सकते है ।
ऐरोस्पैटियल अलौटे III
ऐरोस्पैटियल अलौटे III () एक फ्रांसीसी हैलिकॉप्टर है। इसे भारतीय सेना में चेतक के नाम से जाना जाता है। इस हेलिकॉप्टर का पहला वर्ज़न 28 फरवरी सन् 1959 को उड़ाया गया।
ऐरोस्पैटियल एसए 315बी लामा
ऐरोस्पैटियल एसए 315बी लामा () एक फ्रांसिसी हेलीकॉप्टर है जिसे भारत में हिन्दुस्तान एरोनॉटिक्स लिमिटेड ने लाइसंस के अंतर्गत "चीता" नाम से बनाया है। यह एक एकल एंजिन वाला हेलिकॉप्टर है। जो की गर्म वातावर्ण मे काम करने के लिए बनाया गया है।
मील एमआई-8
मील एमआई-8 (, ) एक रुसी हैलीकॉप्टर है जो विश्वभर में बडे पैमाने पर उपयोग में लाया जाता है। यह हेलीकपटेर ५० से अधिक देशो द्वारा प्रयोग किया जाता है।. रशिया इश् हेलिकॉप्टर का सबसे बड़ा ओपरेतॉर है।
कुर्त वॉल्डहाइम
कुर्त जोसेफ वॉल्डहाइम (; 21 दिसम्बर 1918 – 14 जून 2007) एक ऑस्ट्रेलियन राजनेता और राजनयिक थे। वॉल्डहाइम सयुक्त राष्ट्र के चोथे महासचिव भी थे। वे द्वितीय विश्व युद्ध के दौरान जासूस ऑफीसर के रूप में भी सेवाएँ दी।  वॉल्डहाइम का जन्म सँक आंड्रा वॉर्देन विएना में हुआ। उनके पिता रोमन कैथोलिक स्कूल में अधीक्षक थे। वॉल्डहाइम ने ऑस्ट्रियाई सेना (1936-1937) में सेवा की और वियना काउंसिल अकादमी में दाखिला लिया, जहां उन्होंने 1939 में स्नातक की उपाधि प्राप्त की। वॉल्डहाइम के पिता क्रिश्चियन सोशल पार्टी में सक्रिय सदस्य थे। स्वय वॉल्डहाइम भी अकादमी में इन वर्षों के दौरान राजनीतिक असंबद्ध रहे। 1938 में ऑस्ट्रिया के जर्मन संयोजन के फौरन बाद, एक 20 साल पुराने नेशनल सोशलिस्ट जर्मन छात्र लीग (NSDSTB) नाज़ी पार्टी के एक प्रभाग में सदस्यता के लिए आवेदन किया और शीघ्र ही वह इसके पंजीकृत सदस्य बन गए। 19 अगस्त 1944 को वे विएना में एलीज़वेथ रेशेल से शादी की, उनकी पहली बेटी लिजेलोटे, अगले ही वर्ष पैदा हुयी थी। एक बेटा, गेरहार्ड और एक और बेटी इद्रष्टा बाद में जन्में।
स्पायरो: अ हीरोज़ टेल
स्पायरो: अ हीरोज़ टेल (अंग्रेज़ी: Spyro: A Hero's Tail) पांचवें और अंतिम मूल स्पायरो श्रृंखला में खेल सांत्वना और सभी में श्रृंखला में नौवें खेल है। द्वारा विकसित: , यह के लिए इस श्रृंखला में पहली खेल है, के रूप में के रूप में अच्छी तरह से और के लिए श्रृंखला में दूसरा खेल था। यह भी घर शान्ति के लिए मूल स्पायरो निरंतरता में अंतिम किश्त है। यह भी पहली और एकमात्र स्पायरो खेल के लिए पूरी तरह से यूरोप में उत्पादन किया जा है।
तीन अधिपति और पाँच सम्राट
तीन अधिपति और पाँच सम्राट () प्राचीन चीन में २५०० ईसापूर्व से २१०० ईसापूर्व के काल के वे शासक थे जो चीनी इतिहास और मिथ्य-कथाओं के आधार पर उस देश के सर्वप्रथम शासक माने जाते हैं। उन्हें चीनी संस्कृति में बहुत इज़्ज़त से देखा जाता है लेकिन उनकी कथाओं में क्या सच है और क्या मिथ्या यह बताना मुश्किल है। कथाओं में अधिपतियों का स्थान और उनकी शक्तियाँ देवताओं जैसी बताई जाती हैं और सम्राटों को बहुत ही महात्मा और शक्तिशाली मनुष्य बताया गया है। इन सभी ने मानाव-कल्याण के लिए काम किया और लोगों को ज़रूरी कलाएँ और ज्ञान सिखाया। इनकी कहानी के बहुत से वर्णन हैं जो एक दुसरे से थोड़े भिन्न हैं। इन शासकों के बाद चीन में शिया राजवंश () का दौर आया।
बेमेतरा
बेमेतरा (Bemetara) भारत के छत्तीसगढ़ राज्य के बेमेतरा ज़िले में स्थित एक नगर है। यह ज़िले का मुख्यालय भी है।
बेमेतरा को फौजी जिला के नाम से भी जाना जाता है बेमेतरा ज़िले को दुर्ग जिले से १४ जनवरी २०१२ को अलग करा गया। यह जिला मूल रूप से अपने उन्हारी उत्पादन के लिए पुरे एशिया में विख्यात हैं। यहाँ चना का अत्यधिक उत्पादन होता है। शिक्षा के क्षेत्र में भी यह जिला अग्रिणी रहा हैं। अंतर्राष्ट्रीय स्तर के कवि सुरेन्द्र दुबे भी इसी माटी के हैं, इन्टरनेट पर न्यूज़ सर्विस दे रहे अजीत कुमार शर्मा बेमेतरा जिले के पहले अधिमान्य प्राप्त पत्रकार हैं। माता भद्रकाली संस्थान, योगिद्वीप. देवरबीजा, सरदा, देवकर. नवागढ़ सहित कई महत्वपूर्ण जगह इस किले में स्थित हैं।बेमेतरा से लगभग 14 किलोमीटर की दूरी पर ग्राम संडी है जहाँ पर माँ सिद्धि विराज मान है जिसके दर्शन मात्र से मनोकामनाएँ पूर्ण होती है।रेलमार्ग से अछूता यह शहर सिर्फ सड़क मार्ग के भरोसे भी सफलता की और अग्रसर हैं। यही बेमेतरा की रहने वाली श्री मती रिंकी पांडेय ने शिक्षा के क्षेत्र में बहुत काम किया है , आपने सरकारी विद्यालय में पढाने के साथ साथ निःशुल्क गरीब बच्चो को अपने घर पर पढ़ाती है, जिसमे सभी वर्गों के गरीब बच्चे पढ़ते हैं।
बेमेतरा नगर नवीन बेमेतरा जिले का एकमात्र नगर पालिका है।। जो 21 वार्डों में बटा हुआ है। बेमेतरा नगर पालिका के वर्तमान अध्यक्ष श्री विजय सिन्हा जी हैं। बेमेतरा नगर की जनसंख्या 2011 की जनगणना के हिसाब से 28536 है। बेमेतरा नगर में स्थित सिद्ध शक्तिपीठ माता भद्रकाली व माता शीतला के प्रसिद्ध मंदिर हैं।
छत्तीसगढ राज्य दुर्ग जिले को विभजित कर 21 वें जिले के रूप में बालोद एवं 22वें जिले के रूप में 13 जनवरी 2012 को बेमेतरा जिला का गठन किया गया। जिसका विधिवत उदृघाटन राज्य के मुख्यमंत्री माननीय रमन सिंह जी के द्वारा किया गया।
लगभग दो हजार 855 वर्ग किलोमीटर में फैले इस नये जिले में पांच तहसीलों के अंतर्गत 697 गांव, 334 ग्राम पंचायत और सात नगरीय क्षेत्र शामिल हैं। बेमेतरा जिला शिवनाथ, सुरही, हाफ और संकरी नदी के आंचल में 697 गांवों और 334 ग्राम पंचायतों के साथ दो हजार 855 वर्ग किलोमीटर में फैला हुआ है। नये जिले में पांच तहसीलें (विकासखण्ड) - नवागढ़, बेमेतरा, बेरला, साजा और थानखम्हरिया और सात नगरीय निकाय- नगर पालिका परिषद बेमेतरा सहित नगर पंचायत साजा, थानखम्हरिया, मारो, देवकर, परपोड़ी और बेरला शामिल हैं। जिले के सभी 697 आबाद गांवों का विद्युतीकरण हो चुका है। बेमेतरा जिले में किसान लगभग दो लाख 35 हजार हेक्टेयर में खेती करते हैं। मुख्य रूप से बेमेतरा जिले में धान के साथ-साथ दलहन-तिलहन, गन्ना और गेहूं की खेती हो रही है। नये बेमेतरा जिले की कुल जनसंख्या सात लाख 95 हजार 334 है। इसमें सात लाख 21 हजार की आबादी ग्रामीण क्षेत्रों में निवास करती है।
जिला मुख्यालय बेमेतरा से लगभग 15 किलोमीटर की दूरी पर हाफ नदी के किनारे ग्राम बुचीपुर में चौदहवीं शताब्दी का प्रसिध्द महामाया मंदिर इस नये जिले के गौरवशाली इतिहास का साक्षी है। बेमेतरा जिले में कुल एक हजार 385 शैक्षणिक संस्थाएं संचालित हो रही है। इनमें पांच कॉलेज, 63 हायर सेकेण्डरी स्कूल, 59 हाई स्कूल, 411 मिडिल स्कूल, 845 प्राथमिक शालाएं और दो तकनीकी शिक्षण संस्थाएं शामिल हैं। बेमेतरा से 15 किलोमीटर की दुरी पर देवरबीजा ग्राम में स्थित सीता मंदिर और रायपुर जीले की सरहद में शिवनाथ और खारून नदी के संगम में अत्यंत रमणीय व धार्मिक पर्यटक स्थल सोमनाथ का मंदिर इस जिले की शोभा बढ़ाते हैं।
हेलो: रीच
हेलो: रीच () "हेलो" श्रंखला का चौथा गेम है व "" के पहले की कहानी बताता है। इसमें खिलाडी मास्टर चिफ़ का किरदार न लेकर एक नए स्पार्टन नोबल 6 के किरदार से खेल पुरा करता है।
कसिनो रोयाल (२००६ फ़िल्म)
कसिनो रोयाल () 2006 में बनी जेम्स बॉन्ड फ़िल्म श्रंखला की इक्किसवीं फ़िल्म है जिसमें डैनियल क्रैग नए जेम्स बॉन्ड कि भुमिका में सबके सामने आए थे। यह इयान फ़्लेमिंग 1953 के इसी नाम के उमन्यास पर आधारित तिसरी फ़िल्म है।
क्वांटम ऑफ सोलेस
क्वांटम ऑफ सोलेस () 2008 में बनी बनी जेम्स बॉन्ड फ़िल्म श्रंखला की बाइस्वीं फ़िल्म है जिसमें डैनियल क्रैग ने जेम्स बॉन्ड कि भुमिका निभाई है। यह 2006 में बनी "कसिनो रोयाल" का दुसरा भाग है जो कहानी को खत्म करता है।
ज्यूडी डेंच
डेम ज्यूडीथ औलिविया "ज्यूडी" डेंच () एक अंग्रेज़ अभिनेत्री व लेखिका है जो मुख्यतः "जेम्स बॉन्ड" फ़िल्म श्रंखला में एम की भुमिका साकारने के लिए मशहुर है।
स्कायफॉल
स्कायफॉल () 2012 में बनी जेम्स बॉन्ड फ़िल्म श्रंखला की तेइस्वीं फ़िल्म है जिसमें डैनियल क्रैग ने जेम्स बॉन्ड कि भुमिका निभाई है। हिंदी, तमिल, तेलुगू, रूसी और यूक्रेनी डबिंग क्रेडिट्स सबूत।
गोल्डनआय
गोल्डनआय () 1995 में बनी बनी जेम्स बॉन्ड फ़िल्म श्रंखला की सतरहवीं फ़िल्म है जिसमें पियर्स ब्रॉसनन ने नए जेम्स बॉन्ड कि भुमिका निभाई है। यह पहली फ़िल्म है जिसमें इयान फ्लेमिंग की कहानी नहीं अपनाई गई है।
पियर्स ब्रॉसनन
पियर्स ब्रेंडन ब्रॉसनन () आयरलैण्ड के एक हॉलीवुड फ़िल्म अभिनेता हैं, जो जेम्स बॉन्ड फिल्म श्रंखला में अपने किरदार जेम्स बॉन्ड के लिए मशहूर हैं।
पीला सम्राट
पीला सम्राट या हुआंगदी () प्राचीन चीन का एक प्रसिद्ध और पौराणिक सम्राट था जिसे चीन में बहुत आदर से याद किया जाता है। चीनी मिथ्य-कथाओं के हिसाब से उसने चीन पर २६९७-२५९७ ईसापूर्व या २६९६-२५९८ ईसापूर्व के काल में राज किया। हुआंगदी तीन अधिपतियों और पांच सम्राटों में से एक थे। उन्हें चीनी सभ्यता का संस्थापक माना जाता है और बहुत सी चीज़ों का श्रेय दिया जाता है। कुछ कथाओं में वे चीन की केन्द्रीय सरकार के निर्माता थे, ब्रह्माण्ड के शासक थे और पाताल-लोक के स्वामी थे। उन्हें कभी-कभी सभी चीनी नस्ल के लोगों का पूर्वज भी कहा जाता है।
टुमॉरो नेवर डाइस
टुमॉरो नेवर डाइस () 1997 में बनी बनी जेम्स बॉन्ड फ़िल्म श्रंखला की अठ्ठारहवीं फ़िल्म है जिसमें पियर्स ब्रॉसनन ने जेम्स बॉन्ड कि भुमिका निभाई है।
जेरार्ड बटलर
जेरार्ड जेम्स बटलर () एक स्कॉटिश फ़िल्म अभिनेता व गायक है।
द वर्ल्ड इज़ नॉट इनफ
द वर्ल्ड इज़ नॉट इनफ () 1999 में बनी बनी जेम्स बॉन्ड फ़िल्म श्रंखला की उन्निसवीं फ़िल्म है जिसमें पियर्स ब्रॉसनन ने जेम्स बॉन्ड कि भुमिका निभाई है।
डाय अनदर डे
डाय अनदर डे (, हिन्दी में: "कोई दिन और मरिए" ) 2002 में बनी बनी जेम्स बॉन्ड फ़िल्म श्रंखला की अठ्ठारहवीं फ़िल्म है जिसमें पियर्स ब्रॉसनन ने जेम्स बॉन्ड कि भुमिका निभाई है।
1972 में डूबे जहाज़ों की सूची
1972 में जहाजों की सूची
कर्णचेदि
कर्ण (चेदि) (१०४१-११७३ ई.), कलचुरि वंश का सबसे प्रतापी शासक था। वह चेदि नामक प्राचीन भारतीय महाजनपद राज्य का राजा था। लगभग सन्‌ 1041 में अपने पिता चेदीश्वर गांगेयदेव की मृत्यु होने पर राजगद्दी पर बैठा। उसने अनेक राजाओं को हराया। किंतु कर्ण केवल योद्धा ही नहीं, भारतीय संस्कृति का भी पोषक था। काशी में उसने कर्णमेरु नाम का द्वादशभूमिक मंदिर बनाया। प्रयाग में कर्णतीर्थ का निर्माण कर उसने अपनी कीर्ति को चिरस्थायी किया। उसने विद्वान्‌ ब्राह्मणों के लिए कर्णावती नामक ग्राम की स्थापना की और काशी को अपनी राजधानी बनाया। ब्राह्मणों को उसने अनेक दान दिए और अपने कर्ण का नाम सार्थक किया। उसके दरबार के अनेक कवियों में विशेष रूप से वल्लण, नाचिराज, कर्पूर, विद्यापति और कनकामर के नाम उल्लेख्य हैं। कश्मीरी कवि विल्हण को भी उसने सत्कृत किया था।
राज्य के पहले सात वर्षों में उसने अनेक दिशाओं में विजय प्राप्त की। पूर्व में उसने बंगाल के राजा गोविंदचंद्र को हराया और उसके स्थान पर वीरवर्मा को बैठाकर उसके पुत्र जातवर्मा से अपनी कन्या वीरश्री का विवाह किया। दक्षिण में कांची प्रदेश को उसने लूटा। पश्चिमी चालुक्य राजा सोमेश्वर प्रथम पर और गुजरात के राजा भीमदेव प्रथम पर भी इन्होंने सन्‌ 1048 से पूर्व आक्रमण किया। सन्‌ 1048 के बाद उसने केवल विजय ही प्राप्त नहीं की, अपने राज्य का चारों ओर विस्तार भी किया। मालवे में उस समय परमार राजा भोज प्रथम का राज्य था। भोज के हाथों अपने पिता गांगेयदेव की पराजय का बदला लेने के लिए कर्ण ने गुजरात के राजा भीमदेव प्रथम से मिल कर मालवे पर पूर्व और पश्चिम दिशाओं से आक्रमण किया। भोज की इसी समय मृत्यु हो गई। भीम और कर्ण ने इस स्थिति का लाभ उठाकर मालवे की राजधानी धारा को जीत लिया और भोज के उत्तराधिकारी जयसिंह परमार को भी संभवत: सिंहासन से उतार दिया। कर्ण ने मालवे की बहुत सी भूमि आत्मसात्‌ कर ली। भीम को गज, अश्व, मंडपिकादि से संतुष्ट होना पड़ा। सन्‌ 1051 के आस पास कर्ण ने चंदेल राजा देववर्मा को भी परास्त किया और जिझौती को अपने राज्य में मिला लिया। उत्तर-पश्चिमी बंगाल में गौड़ाधिपति विग्रहपाल तृतीय उससे हारा। किंतु कर्ण ने अपनी कन्या यौवनश्री का विग्रहपाल से विवाह किया और इस प्रकार शत्रुता मित्रता में परिवर्तित हो गई। सन्‌ 1052 में भारत का बहुत सा भूभाग कर्ण के अधीन था और आसपास के राजा उससे मेलजोल बढ़ाने में अपनी कुशल समझते थे। इसी चक्रवर्तित्व की स्थापना के लिए संभवत: कर्ण ने अपना पुनरभिषेक किया।
जीवन के उत्तरार्ध में कर्ण की यह समृद्धि कुछ क्षीण हो गई। परमार राजा जयसिंह ने चालुक्यराज सोमेश्वर का शरण ग्रहण की और चालुक्य राजकुमार विक्रमादित्य ने कर्ण को हराकर जयसिंह का एक बार फिर गद्दी पर बिठाया। चंदेल राज्य भी कर्ण के हार्थों से निकल गया। देववर्मा के उत्तराधिकारी कीर्तिवर्मा ने कर्ण को हराकर जिझौती की पराधीनता समाप्त की।
अपने राज के अंतिम दिनों में कर्ण के मालवे के परमार राज्य की समाप्ति का फिर प्रयत्न किया। सोमेश्वर प्रथम की मृत्यु के बाद उसके उत्तराधिकारी सोमेश्वर द्वितीय ने मालवराज के मित्र अपने भाई विक्रमादित्य की बढ़ती शक्ति से शंकित होकर कर्ण से संधि की और मालवे पर आक्रमण कर दिया। जयसिंह परमार हारा और अपना राज्य खो बैठा। सोमेश्वर को शायद मालवराज्य का दक्षिणी भाग और अवशिष्ट भाग कर्ण को मिला हो। किंतु इस बार भी कर्ण अधिक समय तक मालवे को अपने अधिकार में न रख सका। उदयादित्य परमार ने सन्‌ 1073 के लगभग कर्ण को हराया और मालवे में पुन: परमार राज्य की स्थापना की। इसके कुछ समय बाद ही कर्ण ने राज्य का त्याग कर अपने पुत्र यश:कर्ण को सिंहासनारूढ़ किया।
मिटिओरा (अल्बम)
मिटिओरा () अमरिकी रॉक बैंड लिंकिन पार्क का दुसरा अल्बम है। इसे 25 मार्च 2005 को रिलिज़ किया गया था।
परिमित अन्तर विधि
गणित में परिमित अन्तरों की विधियाँ (finite-difference methods) उन आंकिक विधियों को कहते हैं जो अवकल समीकरणों के हल के सन्निकटीकरण (approximating the solutions) के लिये विभिन्न अवकलजों (derivatives) के स्थान पर परिमित अन्तरों का उपयोग करतीं हैं।
उदाहरण के लिये निम्नलिखित सामान्य अवकल समीकरण को लेते हैं- यूलर की आंकिक विधि निम्नलिखित परिमित अन्तर भिन्न का उपयोग करती है इसको u'(x) के स्थान पर रखने और थोड़ा सरल करने के बाद, यह एक परिमित अन्तर समीकरण (finite-difference equation]] है। इसका हल ही मूल अवकल समीकरण का सन्निकट हल कहलाता है।
forward difference के रूप में:
Backward difference के रूप में:
Central difference के रूप में:
हायब्रिड थीयरी
हायब्रिड थीयरी () अमेरिकी रॉक बैंड लिंकिन पार्क का पहला अल्बम है। इसे 24 अक्तुबर 2000 को रिलिज़ किया गया था।
संयुक्त राज्य अमेरिका के अटॉर्नी जनरल
संयुक्त राज्य अमेरिका के अटॉर्नी जनरल संयुक्त राज्य अमेरिका के न्याय विभाग का प्रमुख होता है। अटॉर्नी जनरल को अमेरिकी सरकार का मुख्य वकील माना जाता है।। वह राष्ट्रपति के कैबिनेट मे एक सदस्य के रूप में कार्य करता है। अटॉर्नी जनरल संयुक्त राज्य अमेरिका के राष्ट्रपति द्वारा मनोनीत किया जाता है। अटॉर्नी जनरल के कार्यालय कांग्रेस द्वारा न्यायपालिका अधिनियम 1789 के द्वारा स्थापित किया गया था।
भूतल से हवा (मिसाइल)
यह मिसिईल ज़मीन से हवा में मार करने के लिए बनाया जाता पहली बार इसका प्रियोग डॅक गुसटूम रामनूस ने १९३१ में किया इसका प्रयोग नाज़ी सेना ने भी बहुत किया
महान इतिहासकार के अभिलेख
महान इतिहासकार के अभिलेख () प्रसिद्ध चीनी इतिहासकार सीमा चिआन द्वारा लिखित एक ग्रन्थ है जिसमें उसने पीले सम्राट से लेकर अपने युग तक के चीनी इतिहास का बखान किया है। पीले सम्राट के काल को चीनी मिथ्य-कथाएँ लगभग २६०० ईसापूर्व के काल का समझती हैं, यानि क़रीब २५०० वर्षों की तारीख़ इस ग्रन्थ में उल्लेखित है। यह चीन का पहला संगठित इतिहास-ग्रन्थ था और आने वाले युगों के चीनी इतिहासकारों के लिए यह बहुत प्रभावशाली रहा।
इस ग्रन्थ में १३० विभाग थे जिनमें तरह-तरह की ऐतिहासिक जानकारी श्रेणियों में बांटी गई:
हैलेनिक ओलम्पिक समिति
हैलेनिक ओलम्पिक समिति () ग्रीस की राष्ट्रीय ओलम्पिक समिति (एनओसी) है। 1894 में स्थापित और 1895 से मान्यता प्राप्त, यह विश्व की सबसे पुरानी राष्ट्रीय ओलिंपिक समितियों में से एक है।
मिनट्स टू मिडनाइट
मिनट्स टू मिडनाइट () अमरिकी रॉक बैंड लिंकिन पार्क का तिसरा स्टुडियो अल्बम है। इसे 14 मई 2007 को रिलिज़ किया गया था।
शिया राजवंश
शिया राजवंश () प्राचीन चीन में लगभग २०७० ईसापूर्व से १६०० ईसापूर्व तक राज करने वाला एक राजवंश था। यह चीन का पहला राजवंश था जिसका ज़िक्र 'बांस कथाएँ', 'इतिहास का शास्त्र' और 'महान इतिहासकार के अभिलेख' जैसे चीनी इतिहास-ग्रंथों में मिलता है। शिया वंश से पहले चीन में तीन अधिपतियों और पाँच सम्राटों का काल था। पाँच सम्राटों में से आखरी सम्राट, जिसका नाम शुन था, ने अपनी गद्दी यु महान को सौंपी और उसी से शिया राजवंश सत्ता में आया। इसी सम्राट यु महान को चीन में कृषि शुरू करने का श्रेय दिया जाता है। शिया राजवंश के बाद शांग राजवंश का दौर आया जो १६०० ईसापूर्व से १०४६ ईसापूर्व तक चला।
यह बात ध्यान रखने योग्य है कि शिया वंश का वर्णन बहुत बाद में आने वाले इतिहासकारों ने दिया था और इस बात में अभी शुबा है कि यह वंश वास्तव में था भी या केवल एक मिथ्य-कथा है। ऐतिहासिक युगों के हिसाब से इनका कथित राजकाल कांस्य युग में पड़ता है। चीन में उस समय के कुछ पुरातत्व स्थल मिलें हैं जिनसे सम्बंधित शहरी संस्कृति को अर्लीतोउ संस्कृति () के नाम से जाना जाता है। आधुनिक चीनी इतिहासकारों ने यह साबित करने की कोशिश की है कि यही शिया राजवंश की सभ्यता थी लेकिन अभी तक असफल रहे हैं।
अ थाउज़ंड सन्स
अ थाउज़ंड सन्स ()
शांग राजवंश
शांग राजवंश () प्राचीन चीन में लगभग १६०० ईसापूर्व से १०४६ ईसापूर्व तक राज करने वाला एक राजवंश था, जिनका राज्य ह्वांगहो (पीली नदी) की वादी में स्थित था। चीनी स्रोतों के अनुसार यह राजवंश शिया राजवंश के राजकाल के बाद आया और शांग राजवंश के बाद चीन में झोऊ राजवंश सत्ता में आया। चीन के हेनान प्रांत के सुदूर उत्तरी इलाक़े में स्थित यिनशु पुरातत्व स्थल को शांग राजधानी का स्थान माना जाता है। यहाँ ग्याराह शाही मक़बरे मिले हैं और महलों-मंदिरों के खँडहर भी मिले हैं। इनसे हथियार और जानवरों और मानवों की बलि देने के स्थल भी देखे गए हैं। इसके अलावा हज़ारों कांसे, हरिताश्म (जेड), पत्थर, हड्डी और चिकनी मिटटी की वस्तुएँ मिली हैं, जिनकी बारीक़ कारीगिरी को देखकर इस संस्कृति के काफ़ी विकसित होने का पता चलता है।
यहाँ कुछ कांसे की वस्तुओं पर लिखाई मिली है। इसके अतिरिक्त यह ज़ाहिर है कि इस स्थान पर हड्डियों और कछुओं के कवचों का प्रयोग भविष्यवानियाँ करने के लिए किया जा रहा था और इनपर चीनी भावचित्रों की सब से पहली ज्ञात लिखाई मिली है। एक लाख से ज़्यादा मिले ऐसे लिखाई के नमूनों से उस समय के विचारों और चिंताओं का पता चलता है, जिससे चीनी सभ्यता के इस प्राचीन पड़ाव की आर्थिक व्यवस्था, राजनीति, धर्म, कला और चिकित्सा से सम्बंधित जानकारी मिलती है। उस समय केवल राजा और उसके लेखकों को ही पढ़ना-लिखना आता था और इन खरोंचों में राजा के दृष्टिकोण से दुनिया देखी जा सकती है। कुछ में युद्धों का ज़िक्र है, कुछ में रानी की गर्भावस्था का और कुछ में राजा के अपने दुखते हुए दांतों का।
झोऊ राजवंश
झोऊ राजवंश () प्राचीन चीन में १०४६ ईसापूर्व से २५६ ईसापूर्व तक राज करने वाला एक राजवंश था। हालांकि झोऊ राजवंश का राज चीन के किसी भी अन्य राजवंश से लम्बे काल के लिए चला, वास्तव में झोऊ राजवंश के शाही परिवार ने, जिसका पारिवारिक नाम 'जी' () था, चीन पर स्वयं राज केवल ७७१ ईसापूर्व तक किया। झोऊ राजवंश के इस १०४६ से ७७१ ईसापूर्व के काल को, जब जी परिवार का चीन पर निजी नियंत्रण था, पश्चिमी झोऊ राजवंश काल कहा जाता है। ७७१ ईसापूर्व के बाद के काल को पूर्वी झोऊ राजवंश काल कहा जाता है।
झोऊ काल में ही चीन में लोहे का प्रयोग शुरू हुआ और चीन ने लौह युग में प्रवेश किया, हालांकि कांस्य युग से चीन में चल रही कांसे की कारीगिरी झोऊ युग में परम ऊँचाइयों पर थी। झोऊ राजवंश के ही ज़माने में चीन की प्राचीन चित्रलिपि को विकसित करके एक आधुनिक रूप दिया गया। यह पूर्वी झोऊ राजकाल के उस उपभाग में हुआ जिसे झगड़ते राज्यों का काल कहा जाता है। झोऊ राजवंश से पहले शांग राजवंश का चीनी सभ्यता पर राज था और उसके पतन के बाद चीन में चिन राजवंश सत्ता में आया।
झोऊ काल को तीन हिस्सों में बांटा जाता है -
पूर्वी झोऊ काल में चीनी राष्ट्र की एकता खंडित हो गई थी, लेकिन इस से एक स्वतंत्रता का माहौल भी पनपा जिसमें बहुत सी नयी विचारधाराएँ विकसित हुई। इस खुले वातावरण को सौ विचारधाराओं का युग भी कहा जाता है। इनमें से चार विचारधाराओं ने आगे चलकर चीनी राजनीति और संस्कृति पर गहरे प्रभाव छोड़े: कन्फ़्यूशियस-वाद (), मोही-वाद (), ताओ-वाद () और न्याय-वाद ()।
पश्चिमी झोऊ राजवंश
पश्चिमी झोऊ राजवंश काल () प्राचीन चीन के झोऊ राजवंश काल के पहले भाग को कहते हैं।
झोऊ काल का आरम्भ तब हुआ जब झोऊ वंश के राजा वू () ने (लगभग) १०४६ ईसापूर्व में लड़े गए 'मुये के युद्ध' में उस समय विराजमान शांग राजवंश को हराकर उनका तख़्ता पलट दिया। जब शांग सम्राट ने (जिसका नाम इत्तेफ़ाक से राजा झोऊ था, हालांकि उसका झोऊ राजवंश से कोई सम्बन्ध नहीं) देखा की शांग फ़ौजें हार चुकी हैं तो उसने अपने महल को आग लगा ली और स्वयं को भी जलाकर मार डाला। राजा वू फिर चीन के सम्राट बने और उन्होंने झोऊ साम्राज्य की नीव रखी। सम्राट वू को एक न्यायप्रीय और काबिल सम्राट के रूप में याद किया जाता है। उन्होंने अपने अधीन अपने भाई-बंधुओं और सेनापतियों को बहुत से छोटे-मोटे राज्य-रियासतें दीं। सम्राट वू का देहांत उनकी जीत के कुछ ही साल बाद हो गया।
जो रियासतें सम्राट वू ने बनाई थीं वे कहने को तो झोऊ सम्राट के अधीन थीं, लेकिन धीरे-धीरे वे स्वतन्त्र राज्यों की तरह बन गई। ७७१ ईसापूर्व में उत्तर से आये क़बीलों ने अपने हमलों से झोऊ साम्राज्य को वेई नदी घाटी से (जो आधुनिक चीन के गांसू और शान्शी प्रान्तों में पड़ती है) खदेड़ दिया। इसके बाद झोऊ राज-व्यवस्था के लोग हटकर पूर्व को चले गए और सम्राट के परिवार की सारी शक्ति ख़त्म हो गई। उनके अधीन जो रियासतें थीं अब वे अपने मामले खुद चलाने लगी। इस युग को चीनी इतिहास में पूर्वी झोऊ काल कहा जाता है।
चीन के अन्य युगों के मुक़ाबले में इतिहासकारों को पश्चिमी झोऊ काल के अवशेष और लिखाइयां बहुत कम मिली हैं। इस से उस काल के समाज, राजनीति और अर्थव्यवस्था के बारे में पूरी जानकारी मिलना मुश्किल रहा है। मिसाल के लिए यह ठीक से पता नहीं है की वेई नदी घाटी की हार के बाद झोऊ सम्राट अचानक इतने कमज़ोर क्यों पड़ गए की उनके परिवार की सारी शक्ति ही ख़त्म हो गई। कुछ विद्वान् अंदाज़ा लगते हैं के हो सकता है सम्राट के ख़ज़ाने में अधिक पैसा वहीँ सी आता हो और उसके जाते ही शाही ख़ज़ाने में सम्राट की शती बनाए रखने की क्षमता न रही हो, लेकिन यह सब बिना सबूत के अनुमान-भर ही हैं।
शानदोंग प्रायद्वीप
शानदोंग प्रायद्वीप (), जिसे जियाओदोंग प्रायद्वीप () के नाम से भी जाना जाता है, उत्तर-पूर्वी जनवादी गणतंत्र चीन के शानदोंग प्रान्त का में स्थित एक प्रायद्वीप (पॅनिनसुला) है। यह बोहाई सागर का दक्षिणी तट भी है।
शानदोंग प्रायद्वीप के मुख्य शहर चिंगदाओ (), यानतई () और वेईहई () हैं। यहाँ मैनडेरिन चीनी भाषा की जियाओ-लियाओ नामक उपभाषा बोली जाती है।
सन् १८९८ से १९१४ तक शानदोंग प्रायद्वीप चीन के उन क्षेत्रों में था जो जर्मनी को उपनिवेश (कोलोनी) के रूप में दिए गए थे। प्रथम विश्व युद्ध में जापान ने चिंगदाओ शहर पर क़ब्ज़ा कर लिया, क्योंकि १९०२ में ब्रिटेन के साथ हुए समझौते के अंतर्गत जापान ने अगस्त १९१४ में जर्मनी से युद्ध की घोषणा कर दी थी। जब जर्मनी हार गया और प्रथम विश्व युद्ध ख़त्म हुआ तो चीन में आशा थी की शानदोंग चीन को वापस कर दिया जाएगा लेकिन ३० अप्रैल १९१४ को इसे जापान को दे दिया गया। पता चला कि चीन के प्रधान मंत्री, दुआन चीरुई, ने जापान से मिले एक क़र्ज़े के बदले में ऐसा किया।
बसंत और शरद काल
बसंत और शरद काल () प्राचीन चीन के पूर्वी झोऊ राजवंश काल के पहले भाग को कहते हैं, जो ७७१ ईसापूर्व से ४७६ ईसापूर्व तक चला, हालाँकि कभी-कभी ४०३ ईसापूर्व को इस काल का अंत माना जाता है। इस काल से सम्बंधित चीनी सभ्यता का क्षेत्र ह्वांग नदी घाटी के मैदान में, शानदोंग प्रायद्वीप में और इनके कुछ नज़दीकी इलाक़ों में स्थित था। इस काल का 'बसंत और शरद' वाला नाम 'बसंत और शरद के वृतान्त' नामक ऐतिहासिक ग्रन्थ से आता है, जिसमें लू () नाम के राज्य की दास्तान दर्ज है, जो प्रसिद्ध धार्मिक दार्शनिक कन्फ़्यूशियस का घर भी था।
इस काल में झोऊ वंश के सम्राटों की शक्ति बस नाम-मात्र की रह गई। उनका केवल अपनी राजधानी, लुओ यी, पर नियंत्रण था। झोऊ काल की शुरुआत में राजघराने के भाई-बंधुओं और सेनापतियों को अलग-अलग राज्य दे दिए गए थे जिनको सम्राट के अधीन रखा गया था। यह इसलिए किया गया था क्योंकि झोऊ अपने से पहले आने वाले शांग राजवंश से जीत तो गए थे लेकिन उन्हें इतने बड़े साम्राज्य पर नियंत्रण रखने में कठिनाई आ रही थी। शुरू में यह रियासतों की व्यवस्था चली लेकिन झोऊ सरकार कमज़ोर पड़ने पर यह सब अपने अलग-अलग राजकुल और देश चलने लगे। इन रियासतों में से १२ सबसे बड़ी रियासतों के सरदार समय-समय पर मिलकर नीतियां तय करने लगे। कभी-कभी किसी एक नेता को सभी रियासतों की मिली-जुली फ़ौज का सेनापति भी घोषित कर दिया जाता था। समय के साथ-साथ इन राज्यों में झड़पें बढ़ीं और ये एक दुसरे की धरती हड़पने लगे। छठी शताब्दी ईसापूर्व तक सबसे छोटे राज्य ग़ायब हो चुके थे और गिनती के कुछ बड़े राज्यों का चीन पर बोलबाला था। कुछ दक्षिणी राज्यों ने (मसलन वू राज्य ने) तो खुल्लम-खुल्ला झोऊ साम्राज्य से अपनी स्वतंत्रता घोषित कर दी, जिस से अन्य राज्यों ने उनमें से कुछ के विरुद्ध अभियान चलाये।
इन राज्यों में आपस में झगड़े तो चल ही रहे थे, लेकिन इनके अन्दर भी सत्ता के लिए खींचातानी जारी थी। 'जिन' () नामक राज्य में छह ज़मीनदारी परिवारों में आपसी युद्ध हुए। ची () राज्य में चेन परिवार ने अपने सभी दुश्मनों को मार डाला। जब इन राज्यों में अंदरूनी गृह-युद्ध समाप्त हुए और शासक परिवार अपने शत्रुओं का ख़ात्मा कर के स्पष्ट रूप से उभर आये फिर उनकी शक्तियाँ राज्यों के बीच की लड़ाइयों में लगनी आरम्भ हुई। ४०३ ईसापूर्व में 'जिन' राज्य के तीन सर्वोच्च परिवारों ने उस राज्य का विभाजन किया और यही वर्ष 'बसंत और शरद काल' का अंत और 'झगड़ते राज्यों के काल' का आरम्भ माना जाता है।
फ़ेरारी कैलिफोर्निया
फ़ेरारी कैलिफोर्निया () एक स्पोर्ट्स कार है जिसे गाडी निर्माता फ़ेरारी द्वारा बनाया गया है।
स्पोर्ट्स कार
स्पोर्ट्स कार मोटर गाडी की एक श्रेणी है जिसमें वह गाडियां आती है जो तेज़ रफ्तार से दौडने के काबिल होती है। अधिकतर स्पोर्ट्स कार दो की असन क्षमता रखती है। यह गाडियां दिखने में, चलाने में व परफ़ॉर्मन्स में अन्य गाडियों से कईं गुना ज़्यादा बेहतर होती है। इनकी किमत भी साधारण गाडियों की तुलना में आसमान को छुती है।
मसेराटी ग्रानटुरिस्मो
मसेराटी ग्रानटुरिस्मो () एक स्पोर्ट्स कार है जिसका निर्माण कार निर्माता कंपनी मसेराटी द्वारा किया गया है।
वी8 इंजन
वी8 इंजन () एक वी आकार का इंजन है जिसमें कुल 8 सिलेंडर होते है जो क्रैंककेस पर चार की दो जोडियों में चढे होते हैं। ज़्यादातर यह 90° के कोन या उससे भी कम पर होते है और सभी एक मुख्य क्रैंकशॉफ़्ट को चलाते है।
एक वी8 क्रैंकशाफ़्ट से एक कोन पर जुडी व्यवस्था अधिकतर बडे मोटर इंजनों में अपनाई जाती है। यह इंजन 3.0 लिटर की क्षमता से अधिक होते है और कुछ गाडियों में 8.0 लिटर तक पहुंच जाते हैं। इंडस्ट्र्यों व सैन्य गाडियों में इसकी क्षमता कईं अधिक हो सकती है।
यह अधिकतर मसल कार्स, स्पोर्ट्स कार, लक्शरी कार, एसयुवी व पिक अप ट्रक्स में लगे होते है।
फरारी पी4/5 बाय पिनिनफ़ारिना
फरारी पी4/5 बाय पिनिनफ़ारिना () एक स्पोर्ट्स कार है जिसे जिसका निर्माण कार निर्माता कंपनी फ़ेरारी द्वारा किया गया है।
झगड़ते राज्यों का काल
झगड़ते राज्यों का काल () प्राचीन चीन के पूर्वी झोऊ राजवंश काल के दुसरे भाग को कहते हैं, जो लौह युग में लगभग ४७५ ईसापूर्व से २२१ ईसापूर्व तक चला। पूर्वी झोऊ राजकाल में इस से पहले बसंत और शरद काल आया था। झगड़ते राज्यों के काल के बाद २२१ ईसापूर्व में चिन राजवंश का काल आया जिन्होनें चीन को फिर से एक व्यवस्था में संगठित किया। ध्यान रखने योग्य बात है कि पूर्वी झोऊ काल में वैसे तो झोऊ सम्राट को सर्वोच्च कहा जाता था, लेकिन यह सिर्फ़ नाम मात्र ही था - सारी शक्तियाँ वास्तव में भिन्न राज्यों के राजाओं-जागीरदारों के पास थीं।
'झगड़ते राज्यों के काल' का नाम हान राजवंश के दौरान लिखे गए 'झगड़ते राज्यों का अभिलेख' नामक इतिहास-ग्रन्थ से लिया गया है। इस बात पर विवाद है कि 'बसंत और शरद काल' किस समय ख़त्म हुआ और 'झगड़ते राज्यों का काल' कब शुरू हुआ, लेकिन बहुत से इतिहासकार जिन () नामक राज्य के वहाँ की तीन शक्तिशाली परिवारों के बीच के विभाजन को इस काल की आरंभिक घटना मानते हैं और यह ४०३ ईसापूर्व में हुआ था।
इस काल में मुख्य रूप से सात राज्यों के बीच खींचातानी चली:
बरडिया की लड़ाई
बरडिया की लड़ाई तीन दिनों में 3 और 5 के बीच 1941 जनवरी लड़ी गयी थी। (ऑपरेशन कम्पास के भाग के रूप में) दूसरे विस्व युध के दोरान।
एबीएपी
एबीएपी() (ऐडवान्स बिज़नस ऐप्लिकेशन प्रोग्रामिंग) () एक हाई-लेवल प्रोग्रामिंग लैंग्वेज है जिसे जर्मन सॉफ्टवेअर कंपनी SAP द्वारा बनाया गया है। इसे जावा के साथ अबतक एसएपी (SAP) ऐप्लिकेशन सर्वर की मुख्य भाषा के रूप में रखा गया है और इसका कुछ भाग नेटविवर मंच पे कार्य करने के लिए उप्योगी होता है। एबीएपी का सिंटैक्स कोबोल से मिलता जुलता है।
शूटर (फ़िल्म)
शूटर ()
गुफा सर्वेक्षण
गुफा सर्वेक्षण गुफा की सभी स्थानो का सर्वेक्षण होता है| गुफा सर्वेक्षण २ ऐयामी (2 डाइमेन्षनल) होता है| लेकिन गुफा के अंदर यह हमे ३ आयामी सर्वेक्षण प्रदान करता है| == इतिहास ==
गुफा का पहला सर्वेक्षण जर्मनी में किया गया था। पद्धति सर्वेक्षण करने के लिए कई बदलाव कर रहे हैं। 1 * एक गुफा लाइन सर्वेक्षण के लिए BCRA ग्रेडिंग प्रणाली कम सटीकता के स्केच जहां कोई माप बनाया गया है। यदि आवश्यक हो, इस्तेमाल किया जा सकता है कि सटीकता में ग्रेड 1 और 3 के बीच मध्यवर्ती स्केच वर्णन.. एक मोटा चुंबकीय सर्वेक्षण. इस्तेमाल किया जा सकता है। एक चुंबकीय सर्वेक्षण. एक चुंबकीय सर्वेक्षण कि 5 ग्रेड से अधिक सटीक है। ग्रेड एक्स एक सर्वेक्षण है कि मुख्य रूप एक थीओडोलाइट या कुल स्टेशन बजाय कम्पास का उपयोग
इमारतों के प्रकार
इमारतों के प्रकार
एवा ग्रीन
एवा गाएले ग्रीन () एक फ्रांसिसी अभिनेत्री और मॉडल है।
इन्होने अभिनय में अपना पहला कदम "द ड्रिमर्स" फ़िल्म द्वारा रखा जिसमें इनके कईं अश्लिल दृश्यों के कारण काफ़ी बवाल उठा था। बाद में "किंगडम ऑफ हेवन" और "कसिनो रोयाल" ने इन्हे काफ़ी शौहरत प्रदान की जिसके लिए इन्से बाफ्ता पुरस्कार से नवाज़ा गया।
जेफ्री राइट
जेफ्री राइट () एक अमेरिकी फ़िल्म अभिनेता व निर्माता है।
एम॰ नाइट श्यामलन
मनोज श्यामलन (, , ) या एम. नाइट श्यामलन एक भारतीय वंश के अमेरिकी फ़िल्म निर्माता, निर्देशक व कथालेखक है। श्यामलन को ख्याती अपनी फ़िल्म "द सिक्थ सेंस" से मिली जो एक हिट फ़िल्म साबित हुई और समिक्षकों द्वारा काफ़ी सराही गई। इसे बाद में छः अकादमी पुरस्कारों की श्रेणी में नामांकन प्राप्त हुआ जिसमें सर्वश्रेष्ठ फ़िल्म, सर्वश्रेष्ठ निर्देशक और सर्वश्रेष्ठ कथानक शामिल है।
सोर्स कोड
सोर्स कोड (Source Code) वर्ष २०११ में निर्मित एक अमेरिकी-फ्रांसीसी विज्ञान-गल्प थ्रिलर फिल्म थी।
जेक जिलएनहॉल
जेकब बेंजामिन "जेक" जिलएनहॉल () एक अमेरिकी फ़िल्म अभिनेता है। जिलएनहॉल ने अभिनय की शुरुआत बचपन में 'सिटी स्लिकेर' (१९९१)  नाम की फिल्म से करी थी। ये जिलएनहॉल परिवार से हैं। इनके पिता मशहूर निर्देशक स्टेफेन जिलएनहॉल और माता स्क्रिप्ट लेखिका नाओमी फोनेर हैं। जेक जिलएनहॉल का योगदान फिल्म जगत में बहुत अहम् है। इन्होने अक्टूबर स्काई (१९९९), ब्रोकबैक माऊंटेन (२००५) , प्रिंस ऑफ़ पर्शिया (२०१०) , लव एंड अदर ड्रग्स (२०१०), नाईट क्रॉलर (२०१४) नोक्टर्नल एनिमल्स (२०१६) जैसी बेहतरीन फिल्म में शानदार अभिनय किया हैं .
मिर्ज़ापुर निलोनी
मिर्ज़ापुर निलोनी (Mirzapur Niloni) भारत के उत्तर प्रदेश राज्य के गौतम बुद्ध नगर ज़िले में स्थित एक गाँव है।
मिर्ज़ापुर निलोनी से सबसे नजदीक क़स्बा दनकौर है। दनकौर से मिर्ज़ापुर 5 किलोमीटर की दुरी पर है। रबुपुरा से इसकी दुरी 5 किलोमीटर है। मशहूर F1 गौतम बुद्ध सर्किट इस गाँव से सिर्फ ६ किलोमीटर की दुरी पर है। यमुना एक्सप्रेसवे इस गाँव से मात्र १.5 किलोमीटर की दुरी पर है। मिर्ज़ापुर निलोनी गाँव यमुना एक्सप्रेसवे,ग्रेटर नॉएडा सेक्टर 20 के अंतर्गत पास हो चूका है। दिल्ली से इस गाँव की दुरी मात्र ४० किलोमीटर है।परी चौक (प्रस्तावित)-१० किलोमीटर, यहा से नॉएडा सिटी सेंटर की दुरी मात्र 16 किलोमीटर है।
इस गाँव से रिंग रोड प्रस्तावित हो चुकी है।
मिर्ज़ापुर गाँव हिन्दू बहुल गाँव है।यहा पर एक प्राचीन शिव मंदिर है।
दानकौर
"
राबूपुरा
राबूपुरा (Rabupura) भारत के उत्तर प्रदेश राज्य के गौतम बुद्ध नगर ज़िले में स्थित एक नगर पंचायत है।
रबूपुरा दिल्ली से 80 किलोमीटर दूर है। यह जेवर विधानसभा क्षेत्र में आता है। यह काफी प्राचीन क़स्बा है, यहाँ प्रसिद्ध संत उड़िया बाबा जी और हरी बाबा जी भी पधारे थे। कस्बे के बुजुर्ग बताते हैं कि उड़िया बाबा और हरि बाबा को हनुमान मंदिर से व्यापारियों ने कपड़े के थान बिछाकर अंदर पुलिस चौकी तक स्वागत किया था उन्हीं की प्रेरणा से पुरानी पुलिस चौौकी में आज भी अखंड रामायण का पाठ होता है यहां मुख्य द्वार पर हनुमान जी का विशाल मंदिर है। अब यहाँ 3 इंटरकॉलेज और 6 राष्ट्रीय बैंक भी खुल गए है। इस क़स्बा के यमुना एक्सप्रेसवे के काफी नजदीक होने के बाबजूद यहाँ अभी तक पब्लिक ट्रांसपोर्ट का बहुत अभाव है। जेवर विधानसभा के विधायक धीरेन्दर सिंह यहाँ के पैतृक निवासी है। यहाँ बंदरो का बहुत आतंक छाया हुआ है। आसपास के 25 से भी अधिक गांव यहाँ से जुड़े है। यहाँ एक अच्छी मार्किट भी है। यहाँ से 5 किलोमीटर दूर भाईपुर ब्रह्मनन में प्रसिद्ध भोले बाबा का मंदिर है, जहा दोनों शिवरात्रियों को लाखो कावरिया कांवड़ लेकर आते है। चामुंडा देवी यहाँ की कुल देवी है। इस क़स्बे की यातायात सेवा बढ़िया करने की जरूरत है।